Hartmann: sistemi gjyqësor në Kosovë ka nevojë për më shumë mbështetje - 2003-04-30
Prokurori ndërkombëtar, Michael Hartmann thotë se në luftën kundër krimit të organizuar është arritur një farë përparimi
Katër vjet pas konfliktit, Kosova përballet me një problem të ri dhe të një natyre tjetër: krimi i organizuar. Shumë grupe kriminale janë të interesuara që në Kosovë të mos ketë një qeveri demokratike të qendrueshme. Zoti Hartmann, i cili qysh prej tre vjetësh punon si prokuror ndërkombëtar në Kosovë, është i vetëdijshëm për këtë rrezik. , thotë zoti Hartmannn. Dhe gjatë kësaj kohe, grupet kriminale kanë krijuar mbrojtjen e tyre. Në kushtet kur ekonomia është informale, pra me para në dorë, pastrimi i parave është më i lehtë. Është një situatë tipike për vendet që kanë dalë nga konflikte ose nga kriza të gjata. Zoti Hartmann beson se në Kosovë kjo gjendje dalngadalë po ndryshon. Është shumë e vështirë për të gjetur prova që do të hidhnin dritë mbi pastrimin e parave në Kosovë. Por zoti Hartmann nuk ka dyshim se në Kosovë ashtu si në pjesë të tjera të Ballkanit ky lloj krimi ekziston. E keqja është kur ky lloj krimi prek sferat e larta të qeverisjes. thote zoti Hartmann. Nga përvoja e tij, zoti Hartmann e di se krimi i organizuar nuk njeh ndarje etnike. . Luftën kundër krimit të organizuar në Kosovë e vështirëson frika e dëshmitarëve. Zoti Hartmann thotë se ndaj dëshmitarëve bëhen kërcënime dhe për fat të keq ka raste që këto kërcënime vihen në zbatim. Kosova doli nga konflikti i vitit 1999 me një boshllëk institucional i cili vetëm sa ka filluar të plotësohet. Në kushtet kur mungon një shtet juridik i mirëfilltë lufta kundër krimit të organizuar në Kosovë do të jetë ndër sfidat më të vështira sepse ky lloj krimi vepron në fshehtësi, përdor teknologji të lartë dhe gjen mbështetje tek forca e parasë. //rd//